Държавен вестник, бр. 30, 2021 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  30
2.3 
Когато прегледът при подновяване е приключил след повече от 3 месеца преди 
датата на изтичането на валидността на издаденото свидетелство, новото свидетелство 
важи от датата на приключването на прегледа при подновяване до дата, не по-късно от 5 
години след датата на приключване на прегледа при подновяване. 
3 
Ако свидетелство е издадено за срок, по-малък от 5 години, Администрацията може 
да удължи валидността му след датата на изтичането му до края на максималния период, 
посочен в параграф 1 от настоящиято правило, при условие че са извършени според случая 
прегледите, посочени в правила 6.1.3 и 6.1.4 от настоящия Анекс, приложими при 
издаването на свидетелство за срок от 5 години. 
4 
Ако след приключването на прегледа при подновяване ново свидетелство не може 
да бъде издадено или да бъде предоставено на борда на кораба преди датата на изтичане на 
валидността на наличното свидетелство, лицето или организацията, упълномощени от 
Администрацията, може да завери наличното свидетелство, като то се счита за валидно за 
нов период, който не може да надвишава 5 месеца, считани от датата на изтичането на 
валидността му. 
5 
Ако на датата на изтичане на валидността на свидетелството, корабът не се намира в 
пристанище, в което може да се извърши преглед, Администрацията може да удължи 
валидността на това свидетелство, но това удължаване се разрешава единствено, за да се 
позволи на кораба да приключи своя рейс до пристанището, в което да бъде подложен на 
преглед, и то единствено в случай, че тази мярка изглежда подходяща и разумна. 
Валидността на свидетелството не може да бъда удължена за повече от 3 месеца и кораба, 
на който е разрешено удължаването, няма правото въз основа на това удължаване, след 
пристигането в пристанището, на което следва да се извърши прегледа, да отпътува оттам, 
без да е получил ново свидетелство. Когато приключи прегледът при подновяването, 
новото свидетелство е валидно до дата, не по-късна от 5 години след датата на изтичане на 
валидността на наличното свидетелство, преди да е било разрешено удължаването. 
6 
Свидетелство, издаден на кораб, извършващ кратки пътувания, чиято валидност не е 
била продължена въз основа на предишните разпоредби на това правило, може да се 
продължи от Администрацията за гратисен период, който не надхвърля един месец след 
изтичането на валидността, посочена в това свидетелство. Когато приключи подновителния 
преглед новото свидетелство е валидно до дата, не по-късна от 5 години след датата на 
изтичане на валидността на наличното свидетелство, преди да е било разрешено 
удължаването. 
7 
При специални обстоятелства, определени от Администрацията, не е необходимо да 
се датира новото свидетелство от датата на изтичане на валидността на съществуващото 
свидетелство, както се изисква в параграфи 2.2, 5 или 6 от настоящото правило. При такива 
обстоятелства новото свидетелство ще бъде валидно до дата, не по-късна от 5 години след 
датата на приключване на подновителния преглед. 
8 
Когато годишния или междинния преглед приключи в срок, по-кратък от указания в 
правило 6 от настоящия Анекс, то тогава: 
.1  
датата на годишнината, посочена в свидетелството, се заменя посредством 
заверка с дата, която не е по-късна от 3 месеца след датата, на която е 
приключил прегледът; 
.2  
последващият годишен или междинен преглед, изискван по правило 6.1 от 
настоящия Анекс, се извършва на интервалите, предписани в настоящото 
правило, като се използва новата дата на годишнината; и